29.9.2023 г.
BG
Официален вестник на Европейския съюз
C 349/137
2.10.
Търговският автомобилен транспорт е „нервната система“ на веригата за създаване на стойност в икономиката на ЕС.
На автомобилния транспорт се дължи голям дял от БВП (брутния вътрешен продукт) на ЕС и той осигурява заетост на над 3,4 милиона души в целия ЕС (13).
Предизвикателствата пред сектора включват повишаване на безопасността и сигурността на транспорта, като същевременно се запази ефективността на единния пазар, и подобряване на условията на труд в сектора и в транспортната среда като цяло. 2.11.
Последните развития в геополитическата обстановка насочиха вниманието върху необходимостта да се гарантира устойчивостта на логистичната верига на доставки в ЕС, дори и в най-драматичните ситуации.
Нарасналите разходи за енергия и зависимостта от енергия и суровини, съчетани с агресивните протекционистки стратегии на някои ключови международни участници, застрашават икономическата система на ЕС и благосъстоянието на неговите граждани.
Системата на ЕС за търговски автомобилен транспорт трябва да остане конкурентоспособна, финансово достъпна и напълно оперативна, дори при най-критичните обстоятелства.
Регулаторната рамка следва да гарантира това. 3.
Предложението за регламент 3.1.
Предложението има за цел да замени Регламент (ЕС) 2019/1242 (14) от 2019 г. относно стандартите за емисиите на въглероден диоксид (CO2) от ТПС.
Въпреки факта, че не е възможно да се направи оценка на резултатите от действащия понастоящем регламент, Комисията счита, че е необходимо да се допринесе за постигането на целите на Европейския зелен пакт и на Европейския законодателен акт за климата.
С него се определят нови обвързващи цели за CO2, приложими от 2025 г. 3.2.
Предложението обхваща камиони (над 5 тона), градски автобуси и автобуси за пътуване на дълги разстояния (над 7,5 тона), както и ремаркета (превозни средства без двигател, теглени от моторни превозни средства).
Въпреки че това представлява значително разширяване на обхвата на регламента, все още съществува регулаторна празнина по отношение на регулирането на емисиите на CO2 от леки автомобили и леки търговски превозни средства (камиони между 3,5 и 5 тона). 3.3.
Комисията понастоящем предлага нови и по-амбициозни цели за емисиите на CO2 от нови тежкотоварни превозни средства от 2030 г. нататък, за да се постигнат горепосочените цели.
Съгласно предложението, средно и в сравнение с нивата от 1990 г., емисиите на CO2 ще бъдат намалени с: — 45 % от 1 януари 2030 г.; — 65 % от 1 януари 2035 г.; и — 90 % от 1 януари 2040 г. 3.4.
От 2030 г. всички нови градски автобуси в ЕС ще трябва да бъдат с нулеви емисии (100 %-ен дял на превозните средства с нулеви емисии). 3.5.
Освобождаване от задължението за постигане на целите за намаляване на емисиите на CO2 ще се прилага за следните тежкотоварни превозни средства: — произведени от производители на малки количества (до 100 превозни средства); — превозни средства, използвани за миннодобивни, горски и селскостопански цели; — превозни средства, проектирани и конструирани за използване от въоръжените сили, и верижни превозни средства; — превозни средства, проектирани и конструирани или приспособени за използване от службите за гражданска защита, противопожарните служби и силите, отговарящи за поддържане на обществения ред или службите за спешна медицинска помощ; — специализирани превозни средства, като например сметосъбиращи камиони. 3.6.
За разлика от стандартите за CO2 за леки пътнически автомобили и леки търговски превозни средства, в предложението на Комисията за ТПС превозните средства с водородни двигатели с вътрешно горене (наред с другите налични понастоящем алтернативни технологии като задвижваните с акумулаторна батерия електрически превозни средства или водородните горивни клетки) се разглеждат като вариант с нулеви емисии на отработили газове.
(13) (14)
Данни от „Проучването на работната сила“, Евростат, 2014 г.
Регламент (ЕС) 2019/1242 на Европейския парламент и на Съвета от 20 юни 2019 г. за определяне на стандарти за емисиите на CO2 от нови тежкотоварни превозни средства и за изменение на регламенти (ЕО) No 595/2009 и (ЕС) 2018/956 на Европейския парламент и на Съвета и на Директива 96/53/ЕО на Съвета (ОВ L 198, 25.7.2019 г., стр. 202).